#Bangkok N°372/T1118/P13180+(24)

ร้านอาหารญี่ปุ่นบรรยากาศดี​ เงียบสงบ​ เหมาะมาหม่ำไปมานั่งคุยงานไป ใช้เป็น​ business lunch ก็น่าจะดีนะคะ เพราะที่นั่งของร้านมีหลายโซนให้เลือก และโต๊ะเยอะมากด้วย 

อาหารที่สั่งมาทานก็จะเป็น​

- Salmon Roe อาทิตย์​ที่แล้วอยากจะหม่ำแต่เมนูนี้ จัดไปแล้วรอบนึงที่ร้านอื่น พอเห็นที่นี่ดูน่าทานดี เลยสั่งมาลอง ไข่ปลาสด​ กัดทีแตกกรุ๊บๆ หอมๆละลายในปาก สาหร่าย​สด-แห้ง​ ใบชิโซะที่ให้มาทานแกล้มก็เข้ากันดีค่ะ 

- Unagi​ Don ข้าวหน้าปลาไหล​ เห็นในรูปไข่ดูแฉะๆ เลยขอไปว่าสุกแทน ในหัวคือคิดว่าคงจะจับใส่เตาอบให้มีนสุกแทน​ แต่ที่ได้มาคือไข่เจียวจืดๆ  ข้าวหุงมาแฉะมาก ไม่เหนียวหนึบอย่างที่ชอบทาน  ปลาไหลอร่อยดีค่ะนุ่มไม่แห้งแข็ง แต่ราดซอสมาน้อยมาก และชิ้นไม่หนาเหมือนร้านอื่นๆที่เคยทานมา​ ถ้ามาอีกชามนี้คงไม่สั่งซ้ำนะคะ

-แปะก๊วย​คั่วเกลือ ทีแรกสั่งมากะจะทานเล่นก่อนอาหารจานหลักจะมาเสริฟ ที่ไหนได้​มาเป็นอย่างสุดท้ายเลยค่ะ ครัวควรต้องลำดับอาหารให้ดีกว่านี้อีกหน่อยนะคะ ชอบค่ะ​เมนูนี้​อร่อยถูกใจ​ มาอีกคงสั่งอีก

-ชาเขียว​ร้อน​ ชาดี​ กลิ่นหอมชัดเจน 

-มิโซะ​ซุป​ อร่อย​ได้มาตรฐาน​ รสกลมกล่อมซดได้คล่องคอ ร้อนกำลังดีเลย

โดยรวมชอบอาหารที่นี่ คุณภาพดี​ทีเดียวค่ะ  ยกเว้นข้าวที่หุงมาแฉะ​ กลับมาอีกคงไม่สั่งเมนูไหนที่มีข้าวเป็นส่วนประกอบค่ะ

ผ่านมาทางนี้ก็ลองมาแวะชิมดูค่ะ เรื่องรสชาติคงต้องแล้วแต่ความชอบ  ต่างคน​ ต่างลิ้น​ ต่างความชอบนะคะ ลองดู​ก่อนเผื่อจะถูกใจ​ค่า

*** The rating scale for my reviews are from my personal taste with expects to adjusted for it's own categories. The same place on different days may result in different experiences. We all have different "Taste Buds",  and experience different "Service" ***